ปจด มาวันที่ 30 ยังไม่เข้าเดือนใหม่ก็เป็น แถมสีจางกว่าปกตินิดหน่อยค่ะ อยากรุ้ว่าเป้นอะไรไหม ปวดท้องข้างขวาเล็กน้อย ตอนนี้ก้ยาคุมชนิดเม็ดอยู่ อยากรุ้ว่าเป้นอะไรไหมค้ะ
สวัสดีค่ะ หากทานยาคุมกำเนิดชนิด 21 เม็ดอยู่ เมื่อทานยาคุมจนครบ 21 เม็ดแล้ว หลังจากนั้น 2-4 วัน ก็จะมีประจำเดือนมา หรือหากทานยาคุมชนิด 28 เม็ดอยู่ ประจำเดือนก็จะมาเมื่อทานยาคุมจนถึงเม็ดที่ 23-26 ค่ะแต่หากมีเลือดออกในระหว่างที่ทานยาคุมไม่ครบ 21 เม็ด เลือดดังกล่าวก็น่าจะเป็นผลข้างเคียงของยาคุมกำเนิดที่ทำให้เกิดเลือดออกกะปริดกะปรอยได้ โดยเฉพาะหากเป็นยาคุมกำเนิดชนิดที่มีฮอร์โมนต่ำ หรือเกิดจากการทานยาไม่ตรงเวลา ซึ่งหากเลือดที่ออกมีปริมาณไม่มาก ไม่ได้มีปวดท้องน้อยรุนแรง ก็ไม่ได้ถือว่าอันตรายอะไร โดยส่วนใหญ่เมื่อทานยาคุมต่อเนื่องไปซักระยะ อาการเลือดออกกะปริดกะปรอยก็จะค่อยๆ หายไป